《古意》
宋代·鱼潜

青青陵上柏，落落劲不摧。
人生百年内，朝夕变所怀。
斗酒命同好，万里不顾回。
闻有昌国君，谈笑黄金台。
柔言更长跪，信是富贵媒。
但恐气习移，古今不同才。
寄言去国者，岁晚有馀哀。
权衡岂公平，天驷但伏枥。
东井不救渴，仓库何时实。
元工青白假，名器甚可惜。
如何万万古，不行督责术。

作者简介：鱼潜，字德昭，姑孰（今安徽当涂）人。养鹅鸭百头以给食，终八十馀（《谷音》卷下）。今录诗五首。